Sudono Salim

Liem Sioe Liong (Hanzi: 林紹良; Pinyin: lín shàoliáng; 19 Juli 1916 – 10 Juni 2012), èkennal nyama Indonèsia panèka Soedono Salim, panèka pangusaha Indonèsia. Salèrana pamaddhek perusahaan konglomerat Salim Group. Perusahaan-perusahaanna Salim Group tamaso' Indofood, Indomobil, Indocement, Indosiar, BCA, Indomaret, Indomarco, PT Mega, Bank Windu Kentjana, PT Hanurata, PT Waringin Kencana bân laènna. Salaènna ghânèka, asareng Djuhar Sutanto, Sudwikatmono bân Ibrahim Risjad (èkennal mènangka The Gang of Four) maddhek sèttong perusahaan teppong terigu palèng rajâ è Indonèsia panèka, PT Bogasari Flour Mills.

È bâkto bâḍâ kadhâddhiyân orèng-orèng tokang marosak è Jakarta taon 1998, romana sè bâḍâ è Ghunong Sahari, Jakarta Pusat, dhâddhi korban karosaghân bân penjarahan. Saellana kadhâddhiyân kasebbhut, salèrana mangallè urusân bisnissâ ka ana'na Anthony Salim, tor salèrana ngallè bân oḍi' è Singapurahttp://news.detik.com/read/2012/06/10/210135/1937508/10/kisah-putus-sekolah-om-liem-dan-keberhasilan-bisnisnya-di-indonesia?9911012  Èaksès tangghâl 20-01-2026 kantos adhingghâl omor.https://web.archive.org/web/20120615200715/http://news.detik.com/read/2012/06/10/175735/1937464/10/pendiri-indofood-dan-bca-sudono-salim-tutup-usia?nd992203605.Èarsipaghi ḍâri vèrsi aslina tangghâl 2012-06-15.  Èaksès tangghâl 20-01-2026https://web.archive.org/web/20170207121724/http://bisniskeuangan.kompas.com/read/2012/06/10/18003215/Liem.Sioe.Liong.Meninggal.Dunia. Èarsipaghi ḍâri vèrsi aslina tangghâl 2017-02-07.  Èaksès tangghâl 20-01-2026

Salèrana èkennal luwas mènangka masyarakat sè semma' sareng mantan Prèsidèn ka-2 Indonèsia, Soeharto. Usahana èterrossaghi ana'na, panèka Anthony Salim bân mantona Franciscus Welirang.

 Bâkto Kènè'na 
Liem Sioe Liong (Soedono Salim) lahèr ḍâri kalowarghâ tanè è Fuqing, Fujian, Rèpublik Tiongkok è tangghâl 19 Juli 1916."Profil Orang Sukses: Sudono Salim, Konglomerat yang Pernah Menjadi Gemel". kumparan. Èarsipaghi ḍâri vèrsi aslina tangghâl 2023-05-28.  Èaksès tangghâl 20-01-2026 Nyama Soedono èberri'i sareng Soeharto, tor Salim panèka nyama kalowarghâ sè èpèlè abâ'na."Liem Sioe Liong: Taipan Penting daripada Soeharto". tirto.id. Èarsipaghi ḍâri vèrsi aslina tangghâl 2022-05-18.  Èaksès tangghâl 20-01-2026

Salèrana arantau ḍâri Tiongkok ka Hindia Bâlândhâ è omor 20-an nompa' kapal Bâlândhâ. Salèrana nyosol kaka'na, Liem Sioe Hie (Soehanda Salim) sè ampon arantau ka'aḍâ' ka Hindia Bâlândhâ. Bâkto ḍâpa' ka Kudus, salèrana alako mènangka karyawan pabrik kropo'. Ta' abit ḍâri ghânèka, salèrana pas dhâddhi pabisnis cengkè bân suksès dhâddhi bandar cengkè palèng rajâ è Kudus è omor 25 taon.

È taon 1945, Liem dhâddhi panyadiyâ logistik, sanjhâta bân bhât-obhâdhân ka tentara Indonèsia kaangghuy ngaddhebbhi Bâlândhâ. Salèrana onèng ka Sulardi, kaka'na Sudwikatmono bân sapopona Soeharto, sè bâkto ghânèka dhâddhi perwira logistik. Saellana perrang marè, Liem ngallè bisnis ka Jakarta. Asareng Mochtar Riady, Liem maddhek usaha maghi krèdit anyama Central Bank Asia, sè pas aobâ nyama dhâddhi Bank Central Asia (BCA) È taon 1960.

Bisnis Liem toron bâkto jhâman Orde Anyar ghâgghâr è taon 1998. Salaènna kodhu aotang 52,7 triliun ropèya, romana sè bâḍâ è jhâlân Ghunong Sahari, èyobbhâr masyarakat. Saellana Orde Anyar marè, Liem ngallè ka Singapura bân usahana èterrossaghi sareng na'-ana'na kantos salèrana adhingghâl omor è tangghâl 10 Juni 2012 è omor 95 taon.

 Sombher-sombher